b'\n_START_ARTICLE_\nKarl Eulenstein\n_START_SECTION_\nBiografija\n_START_PARAGRAPH_\nGim\xc4\x97 ir augo daugiavaik\xc4\x97je Klaip\xc4\x97dos uosto manevrinio laivo kapitono \xc5\xa1eimoje. \xc4\xaegij\xc4\x99s brandos atestat\xc4\x85, duonai u\xc5\xbesidirbdavo komercin\xc4\x97je kontoroje gimtajame mieste. 1919\xe2\x80\x931923 m. Karaliau\xc4\x8diaus meno akademijoje studijavo pas profesorius Art\xc5\xabr\xc4\x85 Degner\xc4\xaf ir Richard\xc4\x85 Pfeifer\xc4\xaf. Nuo 1925 m. \xe2\x80\x93 laisvas menininkas. 1926 m. i\xc5\xa1vyko gyventi \xc4\xaf Berlyn\xc4\x85, bet iki pat Antrojo pasaulinio karo pabaigos kasmet lankydavosi t\xc4\x97vi\xc5\xa1k\xc4\x97je, priklaus\xc4\x97 Nidos dailinink\xc5\xb3 kolonijai._NEWLINE_Dailininko k\xc5\xabryb\xc4\x85 tyrin\xc4\x97tojai priskiria \xe2\x80\x9erealiojo ekspresionizmo\xe2\x80\x9c kryp\xc4\x8diai. Charakteringuose tamsi\xc5\xb3 pustoni\xc5\xb3 paveiksluose vyrauja Klaip\xc4\x97dos kra\xc5\xa1to motyvai, ne veltui Hamburge ir Regensburge jo surengta ap\xc5\xbevalgin\xc4\x97 paroda vadinosi \xe2\x80\x9eNida ir Kur\xc5\xa1i\xc5\xb3 nerija\xe2\x80\x9c. Naci\xc5\xb3 valdymo laikais dailininko k\xc5\xabryba buvo pripa\xc5\xbeinta netinkama ir jos neleista rodyti visuomenei. Berlyno bombardavimo metu 600 K. Oilen\xc5\xa1teino paveiksl\xc5\xb3 \xc5\xbeuvo, pokaryje gimtojo kra\xc5\xa1to vaizdus jis atkurdavo i\xc5\xa1 atminties.'